МашаАллаһ, беҙ ҙә бында, был мөбәрәк ергә икенсе тапҡыр килеү бәхетенә ирештек. Аллаға шөкөр, йәмәғәт тағы ла күбәйә. Әлбиттә, былтырҙан хәҙергә тиклем ҡайһы бер ваҡиғалар булып үтте. Аллаһтың әйткәндәре булып тора. Бер кем дә был донъяла үҙгәрмәй тормай. Бары тик Аллаһ ҡына үҙгәрмәй. Аллаһ ҡына — мәңгелек. Бөтөн кеше лә үҙгәрә. Бары тик Бөйөк һәм Ҡөҙрәтле Аллаһ ҡына үҙгәрмәй. Ата-бабаларыбыҙ килде-китте, килде-китте. Былтыр Шәйех Әфәндебеҙ беҙҙең менән ине. Быйыл ысын донъяға күсеп китте. Шәйех Әфәндебеҙҙең һеҙгә ҡарата мөхәббәте бар ине. Берәй ерҙә башҡорт, татар, ҡаҙаҡ күрһә, мин һеҙҙең еҙнәгеҙ, тип әйтер ине. Ни өсөн ярата ине? Сөнки Аллаһ яратҡанды Аллаһтың яратҡан ҡолдары ла ярата. Аллаһты яратҡанды Аллаһ ярата. Аллаһ кешеләрҙе ҡәрҙәш итеп яралтты. Әлбиттә, һәр беребеҙ төрлө-төрлө. Төрлө диндәр, төрлө төркөмдәр барлыҡҡа килде. Тик хаҡ дин — ул Ислам дине. Сөнки Ислам бөтөн пәйғәмбәрҙәрҙе ҡабул итә. Ғайса хәҙрәтте (ғ.с.) лә, Муса хәҙрәтте (ғ.с.) лә. Бөтәһен дә. Береһен дә, ул — юҡ, тип әйтмәй, һәр береһен ҡабул итә. Башҡалар Исламды ҡабул итмәһә, уларға хәүеф янай. Әлбиттә, беҙҙән түгел, Аллаһтан. Сөнки Аллаһ, теләгән иманлы булһын, теләгән иманһыҙ булһын, ти. Уларға әжерен Аллаһ бирәсәк, беҙ түгел.